section_heading: Životopis
paragraph_text: Rođena je u Osijeku, u glazbenoj obitelji. Otac Pero i majka Blaženka bili su pjevači starogradske glazbe. Pohađala je glazbenu školu koju nikada nije završila, a u to je vrijeme svirala violončelo. Kao mlada pjevačica osvojila je prvu nagradu na velikom finalu Fortuna festa u Zagrebu koji je okupljao pjevače amatere iz cijele Hrvatske. Kao ženski vokal 13 je godina pjevala u pratećem bendu Kiće Slabinca. Pjevala je i sa Slavonskim bećarima.